|  |
| --- |
| Description: mali grb kolorni osenceni |
| РЕПУБЛИКА СРБИЈА  Министарство омладине и спорта  Број: 404-02-15/2017-08  Датум: 15. мај 2017. године  Б е о г р а д  Булевар Михајла Пупина 2 |

ДОДАТНЕ ИНФОРМАЦИЈЕ ОДНОСНО ПОЈАШЊЕЊА У ВЕЗИ СА ПРИПРЕМАЊЕМ ПОНУДЕ ЗА ЈАВНУ НАБАВКУ 1.3.5/2017

Радови на завршетку школске фискултурне салe у ОШ Дуде Јовић, општина Жабари, ради реализације програма Заврши започето

Питање:

1. Увидом у конкурсну документацију – део који се односи на испуњеност додатних услова, анализом предмера и предрачуна, констатујемо да је неоправдано да Наручиоц захтева да један од Одговорних извођача радова буде електро инжењер власник лиценци 450 или 451.

Наиме, у предмеру и предрачуну, у карегорији електро радова (која као таква и не постоји у рекапитулацији радова), могуће је сврстати само позицију: ”Набавка и полагање челичне поцинковане траке 25кс 4мм П20 СРПС Н.Б4.901 у темељу објекта и њено спајање са арматуром темеља. Истом траком извести и извод за мерно разводни ормар МРО. Спајање траке се изводи укрсним комадима типа СРПС Н.Б4.936”.

Предмером није нигде предвиђено издавање атеста и мерење уземљења, а уколико наручилац подразумева да је исто неопходно приликом примопредаје радова, сматрамо да је по том основу могуће ангажовати, као добављача, предузеће које се бави мерењем и издавањем уверења. Такође би Наручилац, у том случају, морао да измени опис позиције, или да оформи нову позицију која ће се односити на издавање атеста за уземљење.

У случају да прихватите нашу сугестију, неопходно је изменити следеће делове конкурсне документације:

1. **УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА**

**1.2.1.** За испуњење додатних услова у поступку јавне набавке, дефинисаних чл. 76. став 2. Закона, понуђач мора доказати:

2) Да располаже довољним **кадровским капацитетом** и то:

* У погледу **кадровског капацитета** мора да има најмање 2 (два) запослена дипломиранa грађевинскa инжењера или дипломирана инжењера електротехнике, који поседују важећу лиценцу Инжењeрске коморе Србије.
* Да одговорни извођачи радова, који ће бити именовани за извођење радова који су предмет ове јавне набавке, поседују личне лиценце и то:

- Дипл.инж.грађ. ...........лиценца 410 или 411

- Дипл.инж.електро.......лиценца 450 или 451

1. **УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА**

Испуњеност **додатних услова** за учешће у поступку предметне јавне набавке, понуђач доказује достављањем следећих доказа:

* **За испуњење додатних услова из тачке 1.2.1. утврђених у складу са чл. 76. став 2. Закона:**
* **За одговорне извођаче радова** који ће решењем бити именовани за извођење радова у предметној јавној набавци фотокопије личних лиценци и то: 410 или 411 и 450 или 451 са важећим потврдама ИКС, са доказом о радном статусу и то:
* за одговорног извођача радова који је запослен код понуђача - фотокопија радне књижице, а
* за одговорног извођача радова који није запослен код понуђача - фотокопија уговора о радном ангажовању.

Одговор:

У овој фази радова који су предмет ове јавне набавке изводи се само набавка и уградња – полагање поцинковане траке како је и дато у опису позиције која је саставни део техничког дела конкурсне документације.

Мерење ће се обавити у другој фази након уградње мерне кутије, громобранска и електроинсталција.

За све уграђене материјале и изведене радове, приликом примопредаје по окончању уговорених радова доставља се атестна документација што је у складу са прописима који уређују област изградње, правилима струке и обавезом која је предвиђена моделом уговора који је саставни део конкурсне документације.

Понућачи су дужни да доставе доказе о испуњењу обавезних и додатних услова на начин како је то предвиђено конкурсном документацијом.

Питање:

**2)** Дана 12. 05.2017. год. Објављена је, на порталу јавних набавки, измена у допуна конкурсне документације, у којој се наводи: „Понуђачи су дужни да уз понуду доставе измењене стране конкурсне документације, стране 47, 48 и 49 од 63”.

Указујемо Наручиоцу да измењене стране конкурсне документације нису објављене, односно не налазе се као део (или прилог). Измене и допуне, те вас молимо да измењене стране објавите на Порталу, како би смо имали могућност да припремимо прихватљиву понуду.

Одговор:

Измене и допуне конкурсне документације су објављене на Порталу јавних набавки и интрнет страници Министарства омладине и спорта дана 12. априла 2017. године у ПДФ формату сваке измењене стране посебно.

Комисијa за јавну набавку

.